CELEX: 62014TN0710
Language: el
Date: 2014-10-06 00:00:00
Title: Υπόθεση T-710/14: Προσφυγή της 6ης Οκτωβρίου 2014 — Herbert Smith Freehills κατά Συμβουλίου

17.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 409/63
            
         Προσφυγή της 6ης Οκτωβρίου 2014 — Herbert Smith Freehills κατά Συμβουλίου
   (Υπόθεση T-710/14)
   2014/C 409/84
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Herbert Smith Freehills LLP (Λονδίνο, Ηνωμένο Βασίλειο) (εκπρόσωπος: P. Wytinck, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση 18/c/01/14 του Συμβουλίου της Ευρωπαϊκής Ένωσης της 23ης Ιουλίου 2014, και
            
         
               —
            
            
               να καταδικάσει το Συμβούλιο στα δικαστικά έξοδα της παρούσας διαδικασίας.
            
         
      Λόγοι ακυρώσεως και κύρια επιχειρήματα
   
   Με την παρούσα προσφυγή ζητείται η ακύρωση της αποφάσεως 18/c/01/14 του Συμβουλίου, της 24ης Ιουλίου 2014, με την οποία το Συμβούλιο απέρριψε την επιβεβαιωτική αίτηση της προσφεύγουσας για πρόσβαση, δυνάμει του κανονισμού 1049/2001 (1), σε ορισμένα έγγραφα σχετικά με την έκδοση της οδηγίας 2014/40/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την κατασκευή, την παρουσίαση και την πώληση προϊόντων καπνού και συναφών προϊόντων και την κατάργηση της οδηγίας 2001/37/ΕΚ (2).
   Προς στήριξη της προσφυγής η προσφεύγουσα προβάλλει τρεις λόγους ακυρώσεως.
   
               1.
            
            
               Με τον πρώτο λόγο της προσφυγής η προσφεύγουσα υποστηρίζει ότι το Συμβούλιο παρέβη το άρθρο 4, παράγραφος 2, δεύτερη περίπτωση, του κανονισμού 1049/2001, στο μέτρο που i) δεν υπάγονται όλα τα έγγραφα που προσδιόρισε το Συμβούλιο στο πεδίο εφαρμογής της εξαιρέσεως σχετικά με την προστασία των νομικών γνωμοδοτήσεων και ii) υφίσταται υπέρτερο έννομο συμφέρον για τη δημοσιοποίηση των εγγράφων που προσδιορίστηκαν σύμφωνα με την αίτηση της προσφεύγουσας για πρόσβαση στα έγγραφα.
            
         
               2.
            
            
               Με τον δεύτερο λόγο της προσφυγής η προσφεύγουσα υποστηρίζει ότι το Συμβούλιο παρέβη το άρθρο 4, παράγραφος 6, του κανονισμού 1049/2001, στο μέτρο που δεν παρέσχε μερική πρόσβαση στα έγγραφα που ζητήθηκαν.
            
         
               3.
            
            
               Με τον τρίτο λόγο της προσφυγής η προσφεύγουσα υποστηρίζει ότι το Συμβούλιο υπέπεσε σε πρόδηλη πλάνη εκτιμήσεως ως προς το εύρος της αιτήσεως της προσφεύγουσας για πρόσβαση στα έγγραφα.
            
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001 L 145, σ. 43).
   
      (2)  ΕΕ 2014 L 127, σ. 1.